FI Euroopan unionin virallinen lehti CE 88/614

(2004/C 88 E/0634)

KIRJALLINEN KYSYMYS E-1690/03

esittäjä(t): Anders Wijkman (PPE-DE) komissiolle

(21. toukokuuta 2003)

Aihe: Eksoottisten eläinten liha

Komissio on laatimassa kehitysyhteistyöhankkeita varten ympäristöopasta (Ympäristönäkökohtien sisällyttäminen kehitysyhteistyöhön). EU on sitoutunut sisällyttämään ympäristönäkökohdat politiikkansa kaikille aloille, mikä on äärimmäisen tärkeä prosessi.

Nykyisin oppaassa ei ole mainintaa eksoottisten eläinten lihasta, vaikka se kuuluu olennaisena osana metsiä ja köyhyyttä koskeviin kysymyksiin. Kehitysyhteistyöhankkeilla voi olla merkittäviä vaikutuksia salamet-sästykseen ja laittoman kaupan kanaviin.

Onko komissiolla valmiutta ottaa eksoottisten eläinten liha mukaan oppaaseen?

Poul Nielsonin komission puolesta antama vastaus

(25. heinäkuuta 2003)

Eksoottisten eläinten liha on erittäin tärkeä aihe. On arvioitu, että jopa 150 miljoonaa köyhää ihmistä (yksi kahdeksasosa maailman köyhimmistä) pitää luonnonvaraisia eläimiä tärkeänä toimeentulovarana (yhä useammin matkailun kehityksen kautta). Kun luonnonvaraiset eläimet vähenevät, köyhät ihmiset mukautuvat mutta usein toimeentulonsa kustannuksella, sillä tulot pienenevät, monipuolistumismahdolli-suudet vähenevät ja haavoittuvuus lisääntyy.

Koska köyhyyden vähentäminen on komission kehitysyhteistyöpolitiikan keskeinen periaate, komissio aikoo paremmin ottaa huomioon eksoottisten eläinten lihaa koskevan kysymyksen.

On ehdotettu kolmea suuntaa:

— ”Ympäristönäkökohtien sisällyttäminen kehitysyhteistyöhön” -nimistä kehitysyhteistyöhankkeiden ympäristöopasta tarkistetaan vuoden 2003 lopussa tai vuoden 2004 alussa, ja eksoottisten eläinten lihaa koskeva kysymys sisällytetään tähän oppaaseen.

— Asianmukaisesti suoritetuissa ympäristövaikutusten arvioinneissa (EIA) ja strategisissa ympäristövaikutusten arvioinneissa (SEA) pitäisi tunnistaa riskit ja mahdolliset lieventämistoimenpiteet tämän suhteen. Alakohtaiset SEA-arvioinnit ovat ihanteellisia välineitä. Tarkistetussa oppaassa varmistetaan, että SEA-arvioinneissa kiinnitetään asianmukaista huomiota eksoottisten eläinten lihaa koskeviin kysymyksiin.

— Useita yhteisön varoista rahoitetuissa hankkeissa tai ohjelmissa käsitellään eksoottisten eläinten lihaa koskevia kysymyksiä. Näitä ovat muun muassa Ecofac-ohjelma (Ecosystèmes forestiers d'Afrique centrale), joka rahoitetaan Euroopan kehitysrahaston (EKR) aluerahastoista, norsujen laitonta metsästystä valvova MIKE-hanke (Monitoring illegal killing of elephants), joka rahoitetaan budjettikohdasta B7-6200, ja uusi ”Développement d'un mode de gestion faune dans les grands massifs forestiers d'Afrique Centrale — Projet pilote au nord-est du Gabon” -hanke, joka rahoitetaan budjettikohdasta B7-6200, ja näiden hankkeiden tuloksia voitaisiin käyttää tapaustutkimuksina ja hyvien käytäntöjen edistäjinä.

On myös ryhdytty toimiin eksoottisten eläinten lihan laittoman kaupan rajoittamiseksi unionissa. Komission päätöksessä (1) on esimerkiksi otettu käyttöön uusia sääntöjä, joilla estetään kaiken lihan ja maidon henkilökohtainen tuonti unioniin kolmansista maista. Tällä poistetaan aikaisemmat poikkeukset, joilla sallittiin pienten liha- ja maitoerien tuonti henkilökohtaiseen käyttöön. Henkilökohtaista tuontia koskevien uusien sääntöjen käyttöönottoa tuetaan erikielisillä julistekampanjoilla. Julisteet ovat nähtävillä Euroopan unionin maahantulopaikoilla sen varmistamiseksi, että kaikki matkustajat ovat tietoisia uusista säännöistä.

(1) Komission päätös 2002/995/EY, tehty 9 päivänä joulukuuta 2002, henkilökohtaiseen kulutukseen tuotavia eläinperäisiä tuotteita koskevista väliaikaisista suojatoimenpiteistä, EYVL L 353, 30.12.2002.